دؤولت سرحدیندن نارکوتیک واسطهلرین غیری-قانونی دؤورییهسینه قارشی مباریزه ایستیقامتینده دؤولت سرحد خیدمتی (دسخ) طرفیندن اوغورلو تدبیرلر داوام ائتدیریلیر.
دؤولت سرحد خیدمتینین مطبوعات مرکزیندن آخار. آذ-آ بیلدیریبلر کی، داخیل اولموش معلومات اساسیندا دؤولت تهلوکهسیزلیگی خیدمتینین امکداشلاری ایله بیرگه کئچیریلمیش تدبیرلر نتیجهسینده «آستارا» سرحد نظارتی منطقهسینده باکی شهر ساکینی ۱۹۷۳-جو ایل تولدلو فرجووا صفا محمدشاه قیزی ایراندان آذربایجانا قاییدارکن ساخلانیلاراق، اشیالارینا باخیش کئچیریلیب. باخیش زامانی اشیالارین آراسیندان ۲ عدد «کتچوب» قابینین ایچریسینده گیزلدیلمیش نارکوتیک واسطه - ۲۹۵ قرام هروین آشکارلاناراق گؤتورولوب.
کئچیریلمیش عملیات-آختاریش تدبیرلری نتیجهسینده نارکوتیک واسطهنین سیفاریشچیسی، آذربایجان وطنداشی ۱۹۹۵-جی ایل تولدلو جلیلاباد رایونونون گؤیتپه شهر ساکینی میرزیئو صبوحی رؤوشن اوغلو معینلشدیریلرک ساخلانیلیب.
فاکت اوزره عملیات-ایستینتاق تدبیرلری داوام ائتدیریلیر.
azb_Arab azb_Arab azb_Arab azb_Arab